
Obec Bretka na základe ustanovení § 6  zákona č. 369/1990 Zb. o obecnom zriadení v znení neskorších predpisov a ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach“)  pre územie obce Bretka 





vydáva toto

VŠEOBECNE ZÁVÄZNÉ NARIADENIE  
č. 1/2025
o miestnych daniach a miestnom poplatku za komunálne odpady a drobné stavebné odpady



















Návrh VZN vyvesený na úradnej tabuli v obci Bretka dňa: 27. 11. 2024 
VZN schválené Obecným zastupiteľstvom Bretka dňa: ................. uznesenie číslo ...................
VZN vyvesené na úradnej tabuli v obci Bretka dňa: .......................... 
VZN zvesené z úradnej tabule dňa: ..........................
VZN nadobúda účinnosť dňa: 01.01.2025
I. č a s ť

§ 1
Úvodné ustanovenia

1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a drobné stavebné odpady (ďalej len „miestne dane a poplatok“) na území obce Bretka.


§ 2
Druhy miestnych daní a poplatku

1)  Obec Bretka  na svojom území ukladá tieto miestne dane:
a) daň z nehnuteľností
b) daň za psa
c) daň za predajné automaty
d) daň za nevýherné hracie prístroje
e) daň za užívanie verejného priestranstva
2) Obec ukladá na svojom území miestny poplatok za komunálne odpady a drobné stavebné odpady (ďalej len poplatok)


§ 3
Zdaňovacie obdobie

1)  Zdaňovacím obdobím miestnych daní uvedených v § 2 ods.1 písm. a) a b) tohto VZN,  ako aj pri poplatku je kalendárny rok.
2)  Zdaňovacím obdobím miestnej dane uvedenej  v § 2 ods. 1 písm. e) tohto VZN je doba (každý aj začatý deň), počas ktorej sa skutočne užíva verejné priestranstvá.
3)  Zdaňovacím obdobím miestnej dane uvedenej v § 2 ods. 1 písm. c) a d) tohto VZN je prvý deň kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.


II. č a s ť

§ 4
Daň z nehnuteľností
     
1) Daň z nehnuteľností zahŕňa:
a) daň z pozemkov,
b) daň zo stavieb,
c) daň z bytov a z nebytových priestorov v bytovom dome (ďalej len „daň z bytov“).                






Daň z pozemkov

§ 5
Daňovník

1) Daňovníkom dane z pozemkov sú tí, ktorí sú uvedení v ustanoveniach  § 5 ods. 1) až 4) zákona o miestnych daniach.      


§ 6
Predmet dane

1) Predmetom dane z pozemkov sú pozemky na území obce Bretka:
a) orná pôda, chmeľnice, vinice, ovocné sady, trvalé trávnaté porasty,7) ostatné plochy, ak sa využívajú na poľnohospodárstvo, lesné hospodárstvo alebo účel spojený s poľnohospodárstvom alebo lesným hospodárstvom,7a);
b) záhrady,
c) zastavané plochy a nádvoria, ostatné plochy,7) okrem ostatných plôch podľa písmena a) tohto odseku,
d) lesné pozemky, na ktorých sú hospodárske lesy,8) rybníky s chovom rýb a ostatné hospodársky využívané vodné plochy, 
e) stavebné pozemky
2)  Na zaradenie pozemku do príslušnej skupiny podľa odseku 1 je určujúce zaradenie pozemku podľa katastra, ak v § 6 odseku 4 zákona o miestnych daniach nie je ustanovené inak. Pre zaradenie lesného pozemku do kategórie lesa je určujúci program starostlivosti o lesy.

§ 7
Základ dane

1) Základom dane z pozemkov orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery v m2 a hodnoty pôdy za 1 m2 uvedenej v prílohe č.1 a základom dane z pozemkov záhrady, zastavané plochy a nádvoria, ostatné plochy, stavebné pozemky je hodnota pozemku určená vynásobením výmery pozemkov v m2 a hodnoty pozemkov podľa prílohy č. 2 zákona o miestnych daniach.

Pre územie obce Bretka  sú stanovené tieto hodnoty pozemkov:
a) orná pôda, 	0,1799  €/m2 
   a.1) trvalé trávnaté porasty, chmeľnice, vinice, ovocné sady	0,0690  €/m2
b) záhrady 	    1,3200  €/m2
c) zastavané plochy a nádvoria a ostatné plochy 	    1,3200  €/m2
d) lesné pozemky na ktorých sú hospodárske lesy, rybníky s chovom rýb a ostatné hospodársky využívané vodné plochy                                 	0,0475  €/m2
e) stavebné pozemky: 	13,2700  €/m2      




                                 
§ 8
Sadzba dane z pozemkov

Sadzba dane z pozemkov: 
a) orná pôda	1,25 % zo základu dane
              chmeľnice, vinice, ovocné sady, trvalé trávne porasty  
	0,50 % zo základu dane
b) záhrady  	0,50 % zo základu dane  	  
c) zastavané plochy a nádvoria, ostatné plochy       0,50 % zo základu dane  
d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy   	 2,50 % zo základu dane
stavebné pozemky 	    0,50 % zo základu dane.

§ 8 a
Výpočet dane z pozemkov

1) Daň z pozemkov sa vypočíta ako súčin základu dane podľa § 7 a ročnej sadzby dane z pozemkov podľa § 8.


Daň zo stavieb

§ 9
Daňovník

1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.    

  
§ 10
Predmet dane
 
1) Predmetom dane zo stavieb sú stavby, ktoré majú jedno alebo viac nadzemných podlaží alebo podzemných podlaží, spojené so zemou pevným základom alebo ukotvené pilótami. Na daňovú povinnosť nemá vplyv skutočnosť, že stavba sa prestala užívať. 
Stavby v podmienkach obce Bretka v nasledovnom členení :
a) stavby na bývanie a drobné stavby, ktoré majú doplnkovú funkciu pre hlavnú stavbu, 
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu, 
c) chaty a stavby na individuálnu rekreáciu,
d) samostatne stojace garáže,
e) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu, 
f) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou, 
g) ostatné stavby neuvedené v písmenách a) až f).


§ 11
Základ dane

1) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby. 


§ 12
Sadzba dane zo stavieb

1)  Správca dane určuje pre stavby na území obce Bretka ročnú sadzbu dane zo stavieb za každý aj začatý m2 zastavanej plochy nasledovne:
a) stavby na bývanie a drobné stavby, ktoré majú doplnkovú funkciu pre hlavnú  stavbu 								0,033  €/m2, 
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu		0,033  €/m2,
c) chaty a stavby na individuálnu rekreáciu 			0,033 €/m2,
d) samostatne stojace garáže 					0,13  €/m2, 
e) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu               						0,33  €/m2,
f) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou 										0,33 €/m2,
g) ostatné stavby neuvedené v písmenách a/ až f/ 			0,07 €/m2
2) Správca dane určuje príplatok za podlažie v sume 0,030 eura za každé ďalšie podlažie okrem prvého nadzemného podlažia. 
3) Stavba a pozemok pod stavbou Skanzen Beretkei, kú. Bretka, parcela č. 103 o výmere 586 m2 na list vlastníctva č. 28 je oslobodené od platenia dane z nehnuteľnosti.


§ 12 a
Výpočet dane zo stavieb

1) Daň zo stavieb sa vypočíta ako súčin základu dane podľa § 11 VZN a ročnej sadzby dane zo stavieb podľa § 12 VZN.
2) Ak ide o viacpodlažnú stavbu, daň zo stavieb sa vypočíta ako súčin základu dane podľa § 11 VZN a ročnej sadzby dane zo stavieb podľa § 12 ods. 1) VZN zvýšenej o súčin počtu ďalších podlaží a príplatku za podlažie podľa § 12 ods. 2) VZN. Do počtu ďalších podlaží pri výpočte dane zo stavieb v prípade viacpodlažnej stavby sa nezapočítava prvé nadzemné podlažie.
3) Ak stavba slúži na viaceré účely, na ktoré sú určené rôzne sadzby dane podľa § 12 ods. 1 a príplatok za podlažie podľa § 12 ods. 2, daň sa vypočíta ako súčet pomerných častí dane. Pomerná časť dane sa vypočíta ako súčin zastavanej plochy stavby, pomernej časti základu dane a sadzby dane na príslušný účel využitia stavby zvýšenej o súčin počtu ďalších podlaží a príplatku za podlažie podľa § 12 ods. 2.



§ 13
Daň z bytov

1) Daňovníkom dane z bytov je vlastník bytu alebo nebytového priestoru alebo správca bytu alebo nebytového priestoru vo vlastníctve štátu, správca bytu alebo nebytového priestoru vo vlastníctve obce, alebo správca bytu alebo nebytového priestoru vo vlastníctve vyššieho územného celku (ďalej len „vlastník bytu“). 


§ 14
Predmet dane

1) Predmetom dane z bytov v bytovom dome, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby, sú byty a nebytové priestory.
2) Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor. 


§ 15
Základ dane

1) Základom dane z bytov je výmera podlahovej plochy bytu alebo nebytového priestoru v m2.


§ 16
Sadzba dane

1) Ročná sadzba dane z bytov za byt a nebytový priestor 0,03 € za každý aj začatý m2 podlahovej plochy bytu a nebytového priestoru


§17
Oslobodenie od dane a zníženie dane

1) Od dane sú oslobodené:
a) pozemky verejne prístupných parkov, priestorov a športovísk
b) pozemky funkčne spojené so stavbami slúžiacimi verejnej doprave











                       
III. č a s ť

Daň za psa

§ 22
Predmet dane 

1)  Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2)  Predmetom dane za psa nie je: 
a) pes chovaný na vedecké účely a výskumné účely,
b) pes umiestnený v útulku zvierat,
c) pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom, 
d) pes, ktorého vlastníkom alebo držiteľom je odídenec podľa osobitného predpisu.
 

§ 23
Daňovník

1) Daňovníkom je fyzická osoba alebo právnická osoba, ktorá je:
a) vlastníkom psa alebo
b) držiteľom psa, ak sa nedá preukázať, kto psa vlastní.


§ 24
Základ dane

1) Základom dane je počet psov.


§ 25
Sadzba dane

1) Sadzba dane je 5,00 € za jedného psa na kalendárny rok.  
2) Sadzba dane  za každého ďalšieho psa u toho istého daňovníka je 5,00 €
 

§ 26
Vznik a zánik daňovej povinnosti

1) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 VZN, a zaniká posledným dňom mesiaca, v ktorom pes prestal byť predmetom dane. 






IV. časť

Daň za užívanie verejného priestranstva

§ 27
Predmet dane

 1) Verejným priestranstvom na účely tohto VZN sú verejnosti sprístupnené pozemky vo vlastníctve obce Bretka, ktorými sa rozumejú miestne komunikácie v celej svojej dĺžke a šírke od krajnice po krajnicu, vybudovaný chodník, príp. aj upravená plocha pre chodenie obyvateľov na celom území obce, mosty, verejné parky, autobusové zastávky, športové priestory slúžiace verejnému užívaniu.
2)  Predmetom dane za užívanie verejného priestranstva je osobitné užívanie verejného priestranstva.
3)   Osobitným užívaním verejného priestoru sa rozumie: 
a)  Umiestnenie zariadenia slúžiaceho na poskytovanie služieb,
b)  Umiestnenie stavebného zariadenia, predajného zariadenia, zariadenia cirkusu,
c)  Umiestnenia skládky,
d)  Trvalé parkovanie vozidla
 

§ 28
Daňovník a základ dane
 
1) Daňovníkom je fyzická osoba alebo právnická osoba, ktorá verejné priestranstvo užíva.
2) Základom dane je každý aj začatý m2 osobitne užívanej plochy. 


§ 29
Sadzba dane

1) Sadzba dane za užívanie verejného priestranstva je 1,00 € za každý aj začatý m2/deň.


§ 30
Vznik a zánik daňovej povinnosti

1) Daňová povinnosť vzniká dňom začatia užívania priestranstva a zaniká dňom ukončenia užívania verejného priestranstva


§ 31
Oznamovacia povinnosť, oslobodenie dane,
vyrubenie dane a platenie dane

1)  Daňovník je povinný osobne alebo písomne podať oznámenie o začatí užívania verejného priestranstva Obecnému úradu v Bretke. Daňovník je tiež povinný oznámiť Obecnému úradu v Bretke skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu.
2)   Miestnu daň obec vyrubí rozhodnutím a splatnosť dane sa stanovuje nasledovne:
a) pri dobe užívania verejného priestranstva najviac 15 dní pri ohlasovaní vzniku poplatkovej povinnosti na Obecnom úrade v Bretke,
b) pri dobe užívania verejného priestranstva dlhšie ako 15 dní a to týždennými alebo mesačnými splátkami, pričom termín a spôsob splátok určí poverený zamestnanec správcu miestnej dane na Obecnom úrade v Bretke pri ohlásení vzniku daňovej povinnosti daňovníkom.
Forma úhrady jednorázovo v hotovosti do pokladne obecného úradu.
3)  Oslobodenie od dane je za kultúrnu a športovú akciu usporiadanú na verejnom 
 priestranstve bez vstupného alebo akciu, ktorej celý výťažok je určený na charitatívne a
 verejnoprospešné účely.


















   
























V. časť

Daň za predajné automaty

§ 32
Predmet dane

1) Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“), a sú umiestnené v priestoroch prístupných verejnosti. Predmetom dane za predajné automaty nie sú automaty , ktoré vydávajú cestovné lístky verejnej dopravy.


§ 33
Daňovník

1) Daňovníkom je fyzická osoba alebo právnická osoba, ktorá predajné automaty prevádzkuje.


§ 34
Základ dane a sadzba dane

1)  Základom dane je počet predajných automatov.
2)  Sadzba dane je 150,- €, za jeden predajný automat a kalendárny rok.


§ 35
Vznik a zánik daňovej povinnosti

1)  Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa predajný automat začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.
2)  Na účely výberu dane prevádzkovateľ je povinný viesť preukaznej evidenciu ohľadne každého predajného automatu osobitne. Preukazná evidencia musí obsahovať tieto náležitosti:
a) názov a druh predajného automatu
b) počet prevádzkovaných predajných automatov
c) výrobné číslo predajného automatu
d) zoznam tovarov, ktoré predajný automat vydáva
e) miesto umiestnenia predajného automatu
f) dátum umiestnenia a dátum začatia prevádzkovania predajného automatu
g) dátum skončenia prevádzkovania predajného automatu.



VI . časť

Daň za nevýherné hracie prístroje

§ 36
Predmet dane a daňovník

1) Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
2)   Nevýherné hracie prístroje sú:
a) elektronické prístroje na počítačové hry,
b) mechanické prístroje, elektronické prístroje, automaty a iné zariadenia na zábavné hry.
3)  Daňovníkom je fyzická osoba alebo právnická osoba, ktorá nevýherné hracie prístroje prevádzkuje.


§  37
Základ dane a sadzba dane

1)  Základom dane je počet nevýherných hracích prístrojov.
2)  Správca dane určuje sadzbu dane 50,- €, za jeden nevýherný hrací prístroj a kalendárny rok.


§ 38
Vznik a zánik daňovej povinnosti

1) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa nevýherný hrací prístroj začal prevádzkovať a zaniká posledným dňom mesiaca, v ktorom sa ukončilo jeho prevádzkovanie.
























VII. č a s ť

§ 39
Poplatok

1) Poplatok sa platí za
a) činnosti nakladania so zmesovým komunálnym odpadom,
b) činnosti nakladania s biologicky rozložiteľným komunálnym odpadom, okrem biologicky rozložiteľného komunálneho odpadu zo záhrad a parkov od poplatníkov podľa odseku 2 písm. b) a c), 
c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, od poplatníkov podľa odseku 2 písm. a), 
d) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a 
e) náklady presahujúce výšku obvyklých nákladov podľa osobitného predpisu, 
f) činnosti nakladania s drobným stavebným odpadom, ak v obci nebol zavedený množstvový zber drobného stavebného odpadu. 
 2)  Poplatníkom za komunálne odpady a drobné stavebné odpady je:
a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“), 
b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie, 
c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania. 


§ 40
Sadzba poplatku

1)  Správca dane určuje sadzbu poplatku za komunálne odpady a drobné stavebné odpady nasledovne:
a) paušálne za osobu a kalendárny deň v sume 0,0739 € , alebo 27,- € za osobu a za kalendárny rok,
b) Sadzba poplatku pri váženom množstvovom zbere za  drobný stavebný odpad bez škodlivín je 0,05 € za kilogram. Občan produkciu stavebného odpadu doloží vážnym lístkom na základe ktorého mu bude vyrubený poplatok za vznik drobného stavebného odpadu.
c) Ukazovateľ produkcie komunálnych odpadov v zdaňovacom období pre poplatníkov poskytujúcich služby v maloobchode v určenom období je vypočítaný ako súčet priemerného počtu zamestnancov pripadajúcich na určené obdobie neznížený o počet osôb, ktoré majú v obci aj trvalý alebo prechodný pobyt, vynásobený koeficientom 1.
d) Ukazovateľ produkcie komunálnych odpadov v zdaňovacom období pre poplatníkov poskytujúcich reštauračné, kaviarenské alebo iné pohostinské služby, je vypočítaný ako súčet priemerného počtu zamestnancov pripadajúcich na určené obdobie neznížený o počet osôb, ktoré majú trvalý alebo prechodný pobyt a priemerného počtu miest určených na poskytovanie služby pripadajúci na určené obdobie v rozhodujúcom období
 e) Rozhodujúcim obdobím je predchádzajúci kalendárny rok, v ktorom bol poplatník oprávnený poskytovať služby.
f)  Oznámenie k poplatku za komunálny odpad a drobné stavebné odpady tvorí prílohu tohto VZN, ktoré je poplatník povinný predložiť do 31.januára určeného obdobia.


§ 41
Oznamovacia povinnosť

1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
a) uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu podľa § 77 ods. 7 zákona o miestnych daniach aj identifikačné údaje za ostatných členov domácnosti, a ak je poplatníkom osoba podľa § 77 ods. 2 písm. b) alebo písm. c) zákona o miestnych daniach , názov alebo obchodné meno alebo dodatok obchodného mena, sídlo alebo miesto podnikania a identifikačné číslo, 
b) uviesť údaje rozhodujúce na určenie poplatku,
c) ak požaduje zníženie alebo odpustenie poplatku podľa § 82 zákona o miestnych daniach, predložiť aj doklady, ktoré odôvodňujú zníženie alebo odpustenie poplatku. 


§ 42
Vyrubenie poplatku a splatnosť

1)  Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
2) Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.
3.)  Poplatník uhradí vyrubený poplatok bezhotovostným alebo hotovostným vkladom na účet obce uvedený v rozhodnutí, alebo v hotovosti do pokladne Obecného úradu v Bretke.
4.)  Obec môže určiť platenie poplatku v splátkach. Splátky poplatku sú splatné v lehotách určených obcou v rozhodnutí ktorým sa vyrubuje poplatok.


§ 43
Vrátenie, zníženie a odpustenie poplatku

1)  Obec vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2)  Podmienky pre vrátenie poplatku alebo jeho pomernej časti sú:
a) poplatník nesmie byť dlžníkom obce
b/ musí zaniknúť dôvod spoplatnenia (napr. zrušenie trvalého alebo prechodného pobytu, zánik práva užívať nehnuteľnosť, úmrtie osoby)
c/ obec nie je povinná vrátiť preplatok nižší ako 5,-€.
3)  Obec na základe predloženia dokladov poplatok zníži podľa najnižšej sadzby alebo odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo nezdržiaval na území obce.
4)  Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Bretka, a to:
a) pri práci SR vykonávanej mimo územia obce potvrdenie zamestnávateľa o zamestnaní alebo pracovnú zmluvu alebo doklad o ubytovaní a čestné vyhlásenie poplatníka s uvedením počtu dní, ktoré sa zdržiaval mimo územia obce,
b) potvrdenie o prechodnom pobyte a čestné vyhlásenie poplatníka s uvedením počtu dní, ktoré sa zdržiaval mimo územia obce
c)  pri prerušovanom pobyte v zahraničí – potvrdenie od zamestnávateľa a čestné vyhlásenie poplatníka s uvedením počtu dní, ktoré sa zdržiaval mimo územia obce
d)  čestné vyhlásenie o tom, že sa poplatník na území obce nezdržiaval viac ako 90 dní v zdaňovacom období s uvedením dôvodu.
e) poskytnutie údajov v rozsahu meno, priezvisko a dátum narodenia žiaka alebo študenta, ktoré sú potrebné na overenie statusu žiaka alebo študenta prostredníctvom príslušného informačného systému verejnej správy.


6) Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Bretka, a to:
a)  potvrdenie nápravno-výchovného zariadenia o výkone väzby alebo trestu
b) potvrdenie zariadenia poskytujúceho služby zdravotnej starostlivosti a sociálne služby pobytovou formou,
c) pri dlhodobom pobyte na území iného štátu - potvrdenie o pobyte.

























VIII. č a s ť

§ 44
Spoločné a záverečné ustanovenia
 
1)  Správu miestnych daní a miestneho poplatku vykonáva obec Bretka prostredníctvom starostu obce a poverených zamestnancov obce Bretka.
2)  Postavenie povereného zamestnanca obce - správcu dane z nehnuteľnosti nemá hlavný kontrolór obce Bretka.
3)  Pokiaľ v tomto VZN nie je podrobnejšia úprava, odkazuje sa na zákon č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z. z. o správe daní /daňový poriadok/ a o zmene a doplnení niektorých zákonov v znení neskorších predpisov.
4) Zmeny a doplnky tohto všeobecne záväzného nariadenia schvaľuje Obecné zastupiteľstvo v Bretke.
5)   Na tomto VZN sa uznieslo Obecné zastupiteľstvo v Bretke dňa .................... a nadobúda účinnosť dňom 01.01.2025.
6)  Týmto VZN sa ruší Všeobecne záväzné nariadenie č. 1/2024 o miestnych daniach a miestom poplatku za komunálne odpady a drobné stavebné odpady na území obce Bretka. 


V Bretke, dňa 27. 11. 2024
                                                                            
     

     Mária Vajda Susányi
                                                                                         	           starosta obce

